section_heading: Radnja
paragraph_text: Tonyjev nećak i podređeni mafijaš, Christopher, pronalazi vlastiti način rješavanja razmirice s češkom tvrtkom za gospodarenje otpadom, Triborough Towers garbage, koja predstavlja konkurenciju tvrtki-paravanu obitelji Soprano, Barone Sanitation. U pozadini mesnice Satriale's Deli ubije nasljednika tvrtke Emila Kolara. Isprva planirajući baciti tijelo u kontejner obitelji Kolar kao primjer, Christopher umjesto toga prihvati savjet dugogodišnjeg obiteljskog vojnika, Salvatorea "Big Pussyja" Bonpensiera, koji mu kaže da zakopa tijelo kako bi izbjegao policijsku istragu i ujedno zastrašio Kolarove. Kolarovi nakon Emilova nestanka odustaju od konkurentske ponude.